Document ID: 32008R0811

UREDBA KOMISIJE (ES) št. 811/2008
z dne 13. avgusta 2008
o začasni ustavitvi vnosa osebkov nekaterih prosto živečih živalskih in rastlinskih vrst v Skupnost
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 338/97 z dne 9. decembra 1996 o varstvu prosto živečih živalskih in rastlinskih vrst z zakonsko ureditvijo trgovine z njimi (1) in zlasti člena 19(2) Uredbe,
po posvetovanju s Skupino za strokovno presojo,
ob upoštevanju naslednjega:
(1)
Člen 4(6) Uredbe (ES) št. 338/97 določa, da lahko Komisija določi omejitve za vnos nekaterih vrst v Skupnost v skladu s pogoji iz točk (a) do (d) Uredbe. Poleg tega so izvedbeni ukrepi za takšne omejitve določeni v Uredbi Komisije (ES) št. 865/2006 z dne 4. maja 2006 o določitvi podrobnih pravil za izvajanje Uredbe Sveta (ES) št. 338/97 o varstvu prosto živečih živalskih in rastlinskih vrst z zakonsko ureditvijo trgovine z njimi (2).
(2)
Seznam vrst, katerih vnos v Skupnost je začasno ustavljen, je bil določen z Uredbo Komisije (ES) št. 1037/2007 z dne 29. avgusta 2007 o začasni ustavitvi vnosa osebkov nekaterih prosto živečih živalskih in rastlinskih vrst v Skupnost (3).
(3)
Na podlagi novejših podatkov je Skupina za strokovno presojo ugotovila, da bo ohranitveno stanje nekaterih vrst iz prilog A in B k Uredbi (ES) št. 338/97 resno ogroženo, če se njihov vnos v Skupnost iz nekaterih držav porekla začasno ne ustavi. Zato je treba začasno ustaviti vnos naslednjih vrst:
-
Falco cherrug iz Armenije, Bahrajna, Iraka, Mavretanije in Tadžikistana; Ovis vignei bocharensis iz Uzbekistana,
-
Odobenus rosmarus iz Grenlandije,
-
Accipiter erythropus, Aquila rapax, Gyps africanus, Lophaetus occipitalis in Poicephalus gulielmi iz Gvineje,
-
Hieraaetus ayresii, Hieraaetus spilogaster, Polemaetus bellicosus, Falco chicquera, Varanus ornatus (prosto živeči in gojeni osebki) in Calabaria reinhardtii (prosto živeči osebki) iz Toga,
-
Agapornis pullarius in Poicephalus robustus iz Slonokoščene obale,
-
Stephanoaetus coronatus iz Slonokoščene obale in Toga,
-
Pyrrhura caeruleiceps iz Kolumbije; Pyrrhura pfrimeri iz Brazilije,
-
Brookesia decaryi, Uroplatus ebenaui, Uroplatus fimbriatus, Uroplatus guentheri, Uroplatus henkeli, Uroplatus lineatus, Uroplatus malama, Uroplatus phantasticus, Uroplatus pietschmanni, Uroplatus sikorae, Euphorbia ankarensis, Euphorbia berorohae, Euphorbia bongolavensis, Euphorbia duranii, Euphorbia fiananantsoae, Euphorbia iharanae, Euphorbia labatii, Euphorbia lophogona, Euphorbia neohumbertii, Euphorbia pachypodoides, Euphorbia razafindratsirae, Euphorbia suzannae-manieri in Euphorbia waringiae z Madagaskarja,
-
Varanus niloticus in Kinixys homeana (prosto živeči osebki iz Toga, gojeni osebki iz Benina) iz Benina in Toga,
-
Python regius, Geochelone sulcata (gojeni osebki) in Pandinus imperator (gojeni osebki) iz Benina,
-
Cuora amboinensis, Malayemys subtrijuga, Notochelys platynota, Amyda cartilaginea, Cheilinus undulatus, Hippocampus kelloggi in Seriatopora stellata iz Indonezije,
-
Peltocephalus dumerilianus iz Gvajane,
-
Chitra chitra iz Malezije; Cryptophyllobates azureiventris, Dendrobates variabilis in Dendrobates ventrimaculatus iz Peruja,
-
Hippocampus kuda iz Indonezije in Vietnama,
-
Ornithoptera urvillianus (gojeni osebki), Ornithoptera victoriae (gojeni osebki), Tridacna gigas in Heliopora coerulea s Salomonovih otokov,
-
Tridacna derasa iz Vietnama; Tridacna rosewateri iz Mozambika,
-
Plerogyra simplex, Hydnophora rigida, Blastomussa wellsi in Trachyphyllia geoffroyi s Fidžija,
-
Plerogyra sinuosa, Favites halicora, Acanthastrea spp., Cynarina lacrymalis in Scolymia vitiensis iz Tonge,
-
Cycadaceae spp., Stangeriaceae spp. in Zamiaceae spp. z Madagaskarja, iz Mozambika in Vietnama.
(4)
Posvetovanja so bila opravljena z vsemi državami porekla tistih vrst, ki jih zadevajo nove omejitve za vnos v Skupnost v skladu s to uredbo.
(5)
Konferenca pogodbenic Konvencije o mednarodni trgovini z ogroženimi prosto živečimi živalskimi in rastlinskimi vrstami (CITES - Convention on International Trade in Endangered Species of Wild Fauna and Flora) je na svojem štirinajstem zasedanju spremenila nomenklaturna poimenovanja in preuredila seznam živalskih vrst v Dodatkih k CITES tako, da so redovi, družine in rodovi predstavljeni v abecednem vrstnem redu. Zato bi bilo treba vrste, naštete v Prilogi k Uredbi (ES) No 1037/2007, preimenovati in preurediti.
(6)
Seznam vrst, katerih vnos v Skupnost je začasno ustavljen, je zato treba spremeniti in zaradi jasnosti nadomestiti Uredbo (ES) št. 1037/2007.
(7)
Ukrepi, predvideni s to uredbo, so v skladu z mnenjem Odbora za trgovino s prosto živečimi živalskimi in rastlinskimi vrstami -
SPREJELA NASLEDNJO UREDBO:
Člen 1
Ob upoštevanju določb člena 71 Uredbe (ES) št. 865/2006 se vnos osebkov prosto živečih živalskih in rastlinskih vrst, navedenih v Prilogi k tej uredbi, v Skupnost začasno ustavi.
Člen 2
Uredba (ES) št. 1037/2007 se razveljavi.
Sklicevanja na razveljavljeno uredbo se štejejo za sklicevanja na to uredbo.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. avgusta 2008

Labels: 3
20